Държавен вестник, бр. 49, 2011 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  49
(2) При изпълнение на оперативна задача 
със снайперисти на борда оръжието се из­
ползва само по заповед на главния секретар 
на МВР.
(3) Специални разузнавателни средства 
от борда на вертолета се използват съгласно 
изискванията на Закона за използване на 
специални разузнавателни средства.
Раздел IV
Организация и подготовка на силите и 
средствата от СОВН
Чл. 14. (1) Подготовката на летателния и 
авиационния инженерно-технически състав 
на СОВН се провежда в рамките на теоре­
тична и практическа подготовка.
(2) Началникът на СОВН отговаря за 
подготовката на състава.
Чл. 15. (1) Теоретичната подготовка се 
провежда под формата на лекции, семинари 
и самоподготовка и цели затвърждаване на 
знанията и усвояване на новости, произти­
чащи от получаване на нова авиационна 
техника. 
(2) Контролът за състоянието на тео­
ретичната подготовка се осъществява в 
низходящ йерархичен ред чрез тестове или 
писмен изпит.
(3) Теоретичен изпит по специалните 
дисциплини на летателния и авиационния 
инженерно-технически състав се провежда 
веднъж на 12 месеца. Резултатите от изпита 
се отразяват в протокол и се нанасят в лич­
ните летателни и технически книжки – по 
образец на JAR (обединени авиационни 
правила).
Чл. 16. (1) Практическата подготовка се 
състои в регулярна тренировъчна дейност, 
провеждана съгласно „годишен план-график 
за летателна подготовка“, и в сроковете за 
прекъсване по видове подготовка съгласно 
„програма за подготовка, тренировка и 
проверка на летателния състав от СОВН на 
вертолети А-109; А-139“. 
(2) Летателният състав допълнително 
се оценява от инструктурите с периодични 
проверки съгласно „годишен план-график за 
проверки по видове летателна подготовка“.
Чл. 17. (1) До полети за изпълнение на 
основните и допълнителните задачи (извън 
учебно-тренировъчните) се допускат екипажи 
от СОВН, преминали обучение и допуснати 
до полети по съответните видове подготовки 
и условия за изпълнение.
(2) Минималната оценка за допускане на 
летателен и авиационен инженерно-техниче­
ски състав до експлоатация на авиационната 
техника е „добър“ по шестобалната систе­
ма. По-ниски резултати не удовлетворяват 
изискването за безопасност на полетите, 
което налага отстраняване от експлоатация 
на авиационната техника и допълнително 
обучение и проверка на знанията.
(3) Летателната дейност, извършените 
проверки и допуски се отразяват в съответ­
ните раздели на летателните (техническите) 
книжки.
Чл. 18. (1) При усвояване на нова ави­
ационна техника се провежда комплексен 
изпит, за резултатите от който се изготвя 
протокол (приложение № 3). Допускането до 
експлоатация на вертолета се осъществява 
със заповед на директора на ГДГП. 
(2) Резултатите от изпита и номерът на 
заповедта за допускане се отразяват в лета­
телните (техническите) книжки.
Чл. 19. При преминаване на курсове в 
лицензирани авиационни учебни центрове 
в страната и в чужбина с цел усвояване на 
нова авиационна техника или повишаване на 
квалификацията резултатите от издадените 
сертификати се отразяват в съответните 
книжки на летеца/техника. 
Чл. 20. (1) За учебно-тренировъчните и 
плановите полети подготовката на състава 
се провежда под ръководството на началника 
на СОВН/старшия пилот. 
(2) Преди всеки полет командирът на 
екипажа провежда инструктаж на членове­
те на екипажа за уточняване детайлите на 
изпълнението на полета.
(3) За извънредни полети екипажът се 
подготвя непосредствено преди излитане 
в необходимия обем под ръководството на 
командира на екипажа съобразно поставе­
ната му задача.
(4) Преди изпълняване на летателна задача 
командирът на екипажа попълва полетен 
лист (приложение № 4).
(5) След изпълнението на летателна задача 
командирът на екипажа попълва доклад за 
изпълнение на задачата (приложение № 5).
Чл. 21. Основните документи, определя­
щи организацията на летателната дейност и 
инженерно-авиационното обслужване (оси­
гуряване) за летателен състав (пилоти), са:
1. ръководство за провеждане на полети 
на СОВН, част А, В, С и Д;
2. Програма за подготовка, тренировка и 
проверка на летателния състав на вертолети 
А-109 и А-139 от СОВН;
3. аеронавигационна информация и публи­
кация на Република България (АИП на РБ);
4. документи, издавани от Главна ди­
рекция „Гражданска въздухоплавателна 
администрация“ към Министерството на 
транспорта, информационните технологии 
и съобщенията;